Govore nam da se trebamo zdravo hraniti
i da trebamo kupovati na odjeljcima zdrave hrane.
Ali mislim da mnogi ne znaju
da ti odjeljci mogu biti i najopasniji.
ODVJETNIK BILL MARLER BAVI SE PRAVOM O SIGURNOSTI HRANE.
VEĆ SE 30 GODINA BORI ZA ŽRTVE.
Kad pogledam oko sebe,
vidim barem 10 – 15 proizvoda
koji su bili kontaminirani ili čije sam proizvođače tužio.
PREMA PODACIMA CDC-A OD BOLESTI POVEZANIH S HRANOM
GODIŠNJE U SAD-U OBOLI 48 MILIJUNA LJUDI.
Vodio sam brojne parnice povezane sa zelenom salatom.
Mnogo zaraza izazvalo je rezano voće,
rezana dinja, jagode, karamelizirane jabuke.
Zatim rajčice, luk, smjesa za kolače,
hrana za dojenčad Similac, pahuljice Lucky Charms, piletina.
Svi ti proizvodi mogu biti kontaminirani.
CDC ISTRAŽUJE 36 SLUČAJEVA ZARAZE TJEDNO.
Zapravo, čini se da ništa nije sigurno za jelo.
Pa, ustvari,
proizvođači nam šalju zbunjujuće poruke.
Žele da kupujemo njihov proizvod, ali ne žele preuzeti odgovornost
za to što proizvode. Tu nastupam ja.
Naša je opskrba hranom daleko najsigurnija
u cijelom svijetu.
Najsigurnija opskrba hranom u svijetu.
Podsjećamo,
opskrba hranom u SAD-u najsigurnija je u svijetu.
FDA istražuje epidemiju hepatitisa A koju su možda uzrokovale organske jagode.
Salmoneloza u više država.
Stručnjaci smatraju da je uzrok JIF-ov maslac od kikirikija.
Proizvodi su povučeni nakon smrti dviju beba.
Neke su bolesti možda povezane s hranom za dojenčad.
Smjesom za kolače više proizvođača zarazilo se 16 osoba,
a jednoj su zatajili bubrezi.
Tvrdimo da nam je opskrba hranom najsigurnija u svijetu.
Ja u to vjerujem.
Ljudi bi se razboljeli, završili u bolnici zbog oštećenja jetre,
a katkad bi im odstranili i žučni mjehur.
Svaki četvrti komad sirove piletine zaražen je salmonelom.
CDC upozorava na novu zarazu E. coli iz zelene salate.
Naša je opskrba hranom najsigurnija u svijetu.
Dinje s farme u Coloradu kontaminirane su bakterijom Listeria monocytogenes.
Svake četiri minute netko završi u bolnici zbog trovanja hranom.
Moramo održati najsigurniju opskrbu hranom.
- Najsigurnija opskrba hranom. - Najsigurnija hrana.
- Najsigurnija opskrba. - Najsigurnija u svijetu.
Naša je opskrba hranom najbolja, najučinkovitija i najsigurnija,
a takva bome mora i ostati.
OTROVANI: OPASNOST U NAŠOJ HRANI
A sada, uživo u 11 sati.
Zdravstveni stručnjaci sa sjeverozapada
upozoravaju na smrtonosnu bolest koja je izbila na ovom području.
Ukupno 45 osoba...
Sjećam se kao da je bilo jučer.
Zaraza bakterijom E. coli...
...izbila je u državi Washington, a uzrok je bio nepoznat.
Sve je počelo kad me nazvao specijalist za dječje zarazne bolesti.
BIVŠI EPIDEMIOLOG U WASHINGTONU
DJEČJA BOLNICA U SEATTLEU
Rekao je da je u 30 sati zabilježio 11 slučajeva
zaraze bakterijom E. coli O157
i da takvo što dosad nije doživio.
To mi je bio velik znak za uzbunu.
Znao sam da nešto nije u redu.
Jutros je potvrđeno sedam novih slučajeva zaraze...
...zaraženi će ostati u bolnici.
U bolnicama zapadnog Washingtona boravi 21 dijete.
Neki stručnjaci tvrde da će se stanje pogoršavati.
Nismo znali da će to biti
najveća epidemija povezana s hranom u SAD-u.
PROIZVOD MOŽE SADRŽAVATI E. COLI
Prebacili su me s dužnosti nuklearnog inženjera podmornice mornarice.
U to sam vrijeme imao suprugu, devetogodišnjeg i 16-mjesečnog sina.
Pojavile su se glasine o izbijanju epidemije E. coli.
OTAC RILEYJA DETWILERA
Dotad uopće nisam čuo za E. coli. Što se najgore moglo dogoditi?
Zaraza bakterijom E. coli nova je bolest.
Nema mnogo podataka o tome zašto se neki ljudi toliko razbole.
G. Kobayashi, posebno je zabrinjavajuća sekundarna...
Najprije je trebalo objasniti što je to E. coli O157.
OLYMPIA
Tjednima sam se osjećao kao Tony Fauci.
Razdoblje inkubacije kod većine ljudi u prosjeku traje od tri do pet dana.
No osoba se može razboljeti i nakon devet dana.
Takve vrste bolesti ponajprije se mogu spriječiti
temeljitim pranjem ruku...
E. coli opća je kategorija bakterija
koje su prirodni stanovnici crijeva čovjeka.
Postoji mnogo različitih vrsta E. coli.
Većina je potpuno bezopasna.
Ali neke od njih, primjerice E. coli O157,
uzrokuju tešku zarazu.
Vrlo se brzo pokazalo
da su uzrok zaraze slabo pečeni hamburgeri iz restorana Jack in the Box.
ODVJETNIK
Preko 150 ljudi oboljelo je zbog zaraženog mesa hamburgera
iz restorana Jack in the Box u Idahou i Washingtonu.
Jedno je dijete umrlo.
E. coli O157 problematična je...
EKOLOŠKI MIKROBIOLOG
...jer proizvodi toksin shiga.
Ulazi u crijeva i počinje ispuštati toksin
koji zatim ulazi u krvotok i ubija krvne stanice.
Zbog liziranih krvnih stanica dolazi do zatajenja organa,
otkazivanja bubrega.
Zbog toga djeca umiru.
Samo u našoj državi zabilježeno je preko 312 slučajeva i jedan smrtni slučaj.
UMRLA DJEVOJČICA
Incident s restoranom Jack in the Box,
dogodio se na mojoj četvrtoj godini prava.
Imao sam 34 godine.
Nazvao me bivši klijent.
Kći njegova prijatelja, Brianne Kiner, završila je u bolnici.
Tražili su da se nađem s njima.
NADAMO SE ČUDU
U bolnici je bila već četiri i pol – pet mjeseci.
Bila je okružena hrpom uređaja,
priključena na razne žice i cijevi.
Ušao sam u sobu i počeo plakati.
Bilo je zbilja teško, znate?
Danas mi je teško uopće sjetiti se Brianne u tom stanju.
Bila je tako krhka.
A samo je pojela prokleti hamburger.
Upravni odbor restorana Jack in the Box naredio je temeljitu istragu
ove kobne pogreške.
Istražitelji i Ministarstvo zdravstva
utvrdili su da se moje dijete zarazilo od drugog djeteta u jaslicama.
U dječjoj bolnici večeras se liječi 18 djece.
Četvero ih ima E. coli, ali ne od hamburgera.
Zarazilo ih je drugo dijete.
BRZO OZDRAVI, RILEY
Odjednom su došla dva nova liječnika.
Rekli su da se kod Rileyja možda javio hemolitično-uremični sindrom.
U suštini, kad se stanje jako pogorša,
E. coli počinje izjedati tijelo iznutra.
Napada organ po organ.
RILEY, SUPER SI!
Izrezivao sam članke iz novina u nadi da ću jednog dana
svom sinu moći reći
koliko je bio hrabar
i koliko sam bio ponosan na njega.
Ovo su Vicki i Darin Detwiler,
čiji je 16-mjesečni sin u kritičnom stanju u bolnici Mary Brigde u Tacomi.
Imam pitanje za vas.
Kako ćete riješiti problem zaraženog mesa?
Prije svega želim istaknuti da se dobavljači brze hrane
moraju pridržavati svih propisa o termičkoj obradi hrane...
Prema propisima u SAD-u hamburger se mora peći
na najmanje 60 °C.
U državi Washington taj smo propis promijenili u 68 °C
jer smo primijetili da su osobe zaražene serotipom O157
jele nedovoljno pečene hamburgere.
Priča je privukla golemu pozornost, ali neke stvari i dalje nisu jasne.
Je li uzrok nedovoljno obrađena ili kontaminirana govedina?
Stvari nisu sasvim jasne zbog izjava proizvođača
koji ne žele preuzeti dio odgovornosti. Uzrok je ustvari oboje.
Tvrtka se nije pridržavala...
AUTORICA KNJIGE SIGURNA HRANA
...zakonskih propisa države Washington.
Tvrdili su da ne znaju za njih.
Smatrate li sada da je Jack in the Box svjesno zažmirio na propise?
Ne, nikako.
UPRAVITELJ RESTORANA
Nikad ne bismo svjesno zažmirili na propise.
Zašto bi to ijedna tvrtka učinila?
Dok je trajala istraga,
zatrpavali su me milijunima stranica dokumenata.
Uvjeren sam da su mislili da ih neću sve pregledati,
ali nailazili smo na vrlo zanimljive stvari.
Jedna zaposlenica restorana
ubacila je dopis u kutiju s prijedlozima za upravu tvrtke.
Tvrdila je da se kupci žale na nedovoljno pečene hamburgere.
O svemu smo pronašli papirnate dokaze.
68 °C ILI VIŠE
Washington je tvrtku obavijestio o novim propisima o termičkoj obradi,
a tvrtka ih je razmotrila...
HVALA NA PRIJEDLOGU.
...i svjesno odlučila zanemariti.
ODRESCI POSTANU ŽILAVI.
Kad sam to otkrio,
nazvao sam odvjetnika restorana i rekao:
„Gotovi ste.”
Jack in the Box priznaje da je izgubio direktivu Washingtona
o termičkoj obradi hamburgera na 68 °C.
Uprava tvrdi da je pronašla direktivu...
Svaki roditelj želi zaštititi svoju djecu.
Onda se pojavi nešto nevidljivo o čemu ništa ne znate,
za što niste ni čuli.
To je strašno.
DJEČJA BOLNICA
Liječnici bi rekli: „Tražit ćete drugo, pa treće mišljenje,
ali u ovom trenutku ne postoji šansa za oporavak.
Organi su izrazito oštećeni
i vaše dijete ne može primiti dovoljno kisika.
Oštećenje je mozga preveliko.
Na životu ga možemo održavati aparatima,
ali to bi bilo nehumano.
I neće mu nikako pomoći.”
Zamolila sam da mu sve skinu, da ga mogu primiti u naručje.
MAJKA
Zvala sam dr. Cranea da još jednom provjeri
jer sam se nadala, ako ga dovoljno čvrsto zagrlim,
da će njegovo srce dalje kucati i da će nastaviti disati.
BELLINGHAM
Umrlo je četvero djece.
Možete li vi to zamisliti?
Djeca su umrla jer su jela hamburger iz Jack in the Boxa.
Da ste roditelji te djece, sve bi vam to bilo nepojmljivo.
Moram dodati i da je smrt od bakterije E. coli O157 prilično grozna.
Nije nimalo lijepo.
Odvjetnici Jack in the Boxa ponudili su nam nagodbu.
Dodali su i odredbu o šutnji. Morali bismo šutjeti.
Ja sam već odlučio.
Nema šanse da cijeli život šutim o uzroku smrti svog sina.
Htio sam nešto poduzeti, pa makar morao promijeniti karijeru.
Profesor sam i asistent dekana.
Bavim se regulatornim pitanjima prehrambene industrije...
Predajem o sigurnosti i propisima u području hrane na diplomskom studiju.
Morao sam nešto poduzeti kako se drugima ovo ne bi dogodilo.
Dobra večer. Isplaćuje se najveća naknada štete u našoj državi.
Matična tvrtka lanca Jack in the Box
platit će milijune dolara zbog nepečenih hamburgera.
Jack in the Box platit će deset milijuna dolara.
Iznos od 4,4 milijuna.
Ukupno 15,6 milijuna.
Vjerujemo da će taj iznos biti dovoljan
za cjeloživotne troškove skrbi o Brianne...
Bill Marler postao je glavni odvjetnik
za tužbe protiv tvrtki odgovornih za takve epidemije...
AUTOR KNJIGE EPIDEMIJA
...ali i zagovornik prava žrtava.
Dosta mi je posjeta teško bolesnoj djeci
koja se nisu trebala razboljeti.
Bijesan sam...
Postao je glavni zagovornik reforme sigurnosti hrane u SAD-u,
a počeo je kao tužitelj.
Kako je došlo do kontaminacije u slučaju Jack in the Boxa?
Dakle, ne znamo točno
kako je došlo do kontaminacije njihovih hamburgera,
ali znamo kako se to obično događa.
Uglavnom se događa u klaonici,
kad se pri klanju zareže crijevo krave.
Ali cijela mesna industrija temeljila se na tome da klaonice i pakirni centri
načelno mogu raditi što god žele.
SIGURNO RUKOVANJE
Zapravo je bila dužnost potrošača
da termički obrade proizvod i tako unište E. coli.
Kad kupujete odrezak, kupujete komad mesa jedne životinje.
Ako je meso zaraženo E. coli, zaraženo je izvana, a ne iznutra.
Prženjem odreska uništili biste bakteriju.
Ali kad kupujete mljevenu govedinu,
dobivate pomiješane unutarnje i vanjske dijelove odreska.
Osim što se sve životinje kolju u istom proizvodnom pogonu,
uzimaju se dijelovi različitih životinja i melju na jednu veliku hrpu.
Hamburger katkad nastaje miješanjem mesa
čak 400 životinja.
Grozno je razmišljati o tome.
Ako je jedna od njih zaražena toksičnim sojem E. coli,
nadrapali ste.
Nakon incidenta s Jack in the Boxom,
ljudi iz Ministarstva poljoprivrede sastali su se sa žrtvama.
Clintonova je vlada, za svaku pohvalu,
okupila angažirane aktiviste.
Mike?
INSPEKCIJA MESA
Recimo, Mikea Taylora.
Rizik od bolesti povezanih s konzumacijom proizvoda od mesa i peradi
planiramo svesti na minimum.
Hvala.
Prema službenoj politici Ministarstva poljoprivrede...
BIVŠI ČLAN MINISTARSTVA
...odgovorni nisu ni vlada ni proizvođači.
Potrošači moraju sami termički obraditi proizvode.
Sirovo meso sadržava bakterije. To je činjenica.
One se uništavaju termičkom obradom.
Majkama koje su izgubile djecu i obiteljima žrtava zaraze...
RODITELJ
to je otkriće bilo šokantno i neprihvatljivo.
Morali smo odmah djelovati kako bi se situacija promijenila.
Zato smo donijeli zajedničku odluku.
- Soj O157: - H7 smatra se kontaminantom,
a sirova mljevena govedina ne smije ga sadržavati.
Ministarstvo poljoprivrede može je povući s tržišta.
To je bila prekretnica.
Ako je meso bilo zaraženo tim sojem, moralo se odmah povući s tržišta.
Današnji su postoci minimalni.
URED ZA PREHRAMBENU POLITIKU
Mljevena govedina rijetko izaziva epidemiju E. coli.
Dakle, vrlo je jasan
snažan utjecaj tih reformi.
NEMASNO
VRLO NEMASNO
Prije 30 godina
imao sam samo slučajeve zaraze E. coli povezane s hamburgerom.
Danas nemam nijedan.
Dakle, uspjeli smo.
INCIDENT S JACK IN THE BOXOM PROMIJENIO JE INDUSTRIJU GOVEĐEG MESA.
NO PROBLEM UZROČNIKA BOLESTI U DRUGIM PROIZVODIMA NIJE RIJEŠEN.
Nekoć su hamburgeri bili najveća prijetnja.
Pomislili biste da ste sigurni ako ih ne jedete.
CDC danas upozorava
na epidemiju E. coli povezanu s mladim špinatom.
Stručnjaci upozoravaju potrošače
da ne jedu organski špinat marke Josie's Organics.
Više je slučajeva zaraze E. coli povezanih s organskim zelenim povrćem.
Danas je zelena salata
mnogo češći uzrok zaraze E. coli nego mljevena govedina.
SAVJETNIK ZA SIGURNOST HRANE
Najopasniji dio hamburgera nije meso.
To su luk, zelena salata i rajčica.
ST. LOUIS, MISSOURI
Jeo sam lošu salatu od krumpira.
RODITELJI STEPHANIE INGBERG
Znao sam se i otrovati hranom.
To je za mene značio pojam bolesti koja se prenosi hranom.
Tog jutra prije polaska Stephanie mi je prišla
i rekla da se ne osjeća baš...
Mučili su je vjetrovi i imala je blagi proljev.
Mislila je da je to od uzbuđenja, pa se nismo previše brinuli.
Jedan, dva, tri.
OŽUJAK 2018.
Dame i gospodo, dobro došli u Puntu Canu.
Kad smo stigli u Dominikansku Republiku i smjestili se u odmaralište,
rekla je da se osjeća malo bolje.
Istuširala se.
Ali tijekom noći stanje se pogoršavalo.
Tad sam shvatila da moramo potražiti pomoć.
Liječnici su obavili suludu količinu pretraga.
Stalno su nam govorili: „Bit će bolje, dali smo joj antibiotike.
To je neka viroza. Sutra će se vratiti u odmaralište.”
Idućeg jutra, kad sam je došla vidjeti,
nije me prepoznala.
Čupala si je kosu.
Mislila sam da ima napadaj.
Bubrezi su joj otkazali, imala je otekline mozga.
Liječnici su utrčali u sobu. Morala sam izaći.
Cijela situacija bila je prava...
Prava noćna mora.
Liječnik je prišao Candie u hodniku i rekao: „Odvedite je odavde.”
Odmah sam otišao kući i zvao timove za hitnu evakuaciju.
Zakazao sam hitan transport.
BOLNICA ST. LUKE'S
Idućeg su joj sutra u organizmu pronašli toksine shiga
i utvrdili da se radi o zarazi E. coli.
Rekli su: „Možda ne preživi noć. Zovite sina u San Francisco.”
Ubrzo je stigao svećenik i dao joj posljednju pomast.
Stephanieino se stanje preko noći naglo pogoršalo.
i postalo kritično.
Ostalo joj je svega nekoliko sati života.
Strašna je to situacija. Imate potpuno zdravu djevojku,
17-godišnju sportašicu, koja ode na izlet za praznike,
a nakon 48 sati počne umirati.
Stephaniein epidemiolog tražio je sve moguće informacije,
od prijatelja, iz banke, samo da sazna što je pojela.
Mislili smo, što god pronašli...
Bilo što može joj spasiti život.
Vrlo smo detaljno istraživali što je sve pojela u prethodna dva tjedna.
Prijateljica s kojom je jela u Paneri poslala je fotku obavijesti.
OBAVIJEST CDC-A RESTORANIMA
Tek smo tad povezali konce. Zelena salata?
ZABRANA PRODAJE SALATE IZ YUME
Deseci ljudi završili su u bolnici zbog moguće zaraze E. coli.
S 98 osoba iz 22 savezne države,
radi se o najvećoj epidemiji E. coli u posljednjih 12 godina.
Zahvaćena je regija Yuma u Arizoni.
Salata koju jedemo u SAD-u uglavnom potječe iz dviju regija,
iz Središnje doline u Kaliforniji i iz Yume u Arizoni.
SAD jedan je od glavnih proizvođača i izvoznika lisnatog zelenog povrća.
Salata koja se uzgaja u Yumi i Salinasu izvozi se po cijelom svijetu.
JAPAN, MEKSIKO, KANADA, KUVAJT
Dio smo globalnog sustava.
Hranu uvozimo i izvozimo po cijelom svijetu.
Problemi koji nastanu ovdje mogu se pojaviti bilo gdje.
Bakterije ne mare za granice.
Ne mare za ograničenja uvoza ni izvoza.
Salata se ne prokuhava.
Taj se rizik ne može kontrolirati jer se jede svježa.
Nema termičke obrade.
Možete je oprati, ali nećete uništiti klice.
ORGANSKA HRANA
Pojam „organski” znači samo da se koristi manje kemikalija, pesticida.
No to ne znači da u nečemu nema uzročnika bolesti.
Objasnite nam kako E. coli dospije u zeleno povrće.
Salata nije ni za što kriva.
- Da. Nije. - Kriva je stoka.
Uzgoj životinja pridonosi rastu mikroorganizama.
Kad su životinje ovako nagurane,
a jedna nosi uzročnik bolesti kao što je bakterija E. coli O157,
bakterija se može pojaviti u izmetu životinje.
Zatim stočni izmet
dospije u potoke ili kanale za navodnjavanje,
a oni se pak mogu koristiti za zalijevanje biljaka.
Imamo sustav prijenosa uzročnika bolesti
od životinja do plodova.
Propisi o životinjskom otpadu gotovo da ne postoje.
Službeno imamo zakone, ali oni se ne provode.
To je pravi američki skandal.
Stephanie se otrovala zelenom salatom koja se uzgaja u Yumi u Arizoni,
konkretno na području kanala u Welltonu
koji prolazi kroz pretrpana tovilišta.
To su pitanja korištenja zemljišta koja Agencija za hranu i lijekove,
Ministarstvo poljoprivrede, savezna i državna tijela,
Agencija za zaštitu okoliša,
svi ti subjekti još nisu uspjeli riješiti.
CENTAR ZA KONTROLU I PREVENCIJU BOLESTI
SLUŽBA ZA SIGURNOST I INSPEKCIJU HRANE
Petnaest različitih saveznih agencija zaduženo je za propise o sigurnosti hrane.
Ministarstvo poljoprivrede bavi se mesom.
Istraživali su slučaj E. coli u Jack in the Boxu.
Agencija za hranu i lijekove bavi se zelenom salatom i špinatom.
MINISTARSTVO I AGENCIJA 30 SU MINUTA RAZGOVARALI
S TVORICMA DOKUMENTARCA.
- Izvolite. - Hvala. Drago mi je.
- Na koju ćete stranu? - Svejedno.
Dobro, ovamo ću.
Odlično.
Spremni?
Što spada pod vašu, a što pod vašu nadležnost?
Može, ja ću prva.
ZAMJENICA PODTAJNIKA
Ministarstvo poljoprivrede daje propise o proizvodima od mesa, jaja i soma.
Agencija daje propise...
ZAMJENIK POVJERENIKA ZA HRANU
...o trgovini hranom koju Sandy nije navela.
To je oko 80 % prehrambenog sustava.
Naša je odgovornost velika i ozbiljno je shvaćamo.
Regulatorni okvir
u području sigurnosti hrane vrlo je složen.
Uzmimo goveđe tacose koji se pripremaju u restoranu.
Propise o govedini izrađuje Ministarstvo.
Za propise o siru i povrtnim prilozima koji se dodaju
zadužena je Agencija.
Propise o procesu pripreme jela
koji se odvija u restoranu određuje lokalni zdravstveni zavod.
Riječ je o vrlo složenom procesu.
Propisi o tacosima prolaze kroz mnogo različitih ruku.
Kad izbije epidemija povezana s hranom...
KONGRESNICA
...odgovornost ne snosi samo jedna agencija.
Mnogo je upiranja prstom.
Gđo Eskin, što Ministarstvo poduzima u vezi sa stočarskim aktivnostima
kako životinjski otpad ne bi dospio u vodu za navodnjavanje?
Nismo izravno nadležni za proces uzgoja životinja za hranu...
Poduzimamo sve što možemo i što je u našoj nadležnosti...
Nismo nadležni... To nije u našoj nadležnosti...
S obzirom na našu nadležnost...
Dakle, postoje rupe u sustavu?
To pitanje morate uputiti Kongresu...
O tome odlučuje Kongres...
Postupak inspekcije pokreće Kongres...
To nije naša odluka.
O tome doista mora odlučiti Kongres.
Tvrdite da se time bavi Kongres,
ali biste li podržali zakon o prijenosu nadležnosti za farme na vas?
Nije na meni da podržavam takve zakone.
To nije u opisu posla našeg Ministarstva.
G. Yiannas, što Agencija poduzima kako bi riješila ovaj problem?
Trebaju li potrošači biti sretni?
Smatramo da Agencija za hranu te cijela prehrambena industrija
i industrija povrća mogu i moraju učiniti više.
Naglasit ću, moraju.
Uzgajivači imaju obvezu.
Ponajprije moraju provjeriti mogu li se njihovi proizvodi kontaminirati
i poduzeti mjere da suzbiju te rizike.
Ja sam Tim York. T-I-M Y-O-R-K.
- Koja je vaša službena funkcija? - Izvršni direktor.
-Čega? - LGMA-a.
LGMA je kratica za Leafy Greens Marketing Agreement.
Program smo pokrenuli 2007.
Cilj nam je zajamčiti sigurnu zelenu salatu i zeleno povrće.
Možete li nam navesti poznatije trgovce
koji su članovi LGMA-a?
Neki su od članova LGMA-a Dole, Fresh Express,
Ready Pac, Taylor Farms, Organic Girl.
To su imena koja možete vidjeti u trgovini na pakiranjima salata.
Program LGMA pokrenut je 2006., nakon epidemije povezane sa špinatom.
2006.
Novo upozorenje o špinatu.
Izbjegavajte sav špinat, a ne samo pakirane proizvode.
Radi se o stotinama pakiranja sirovog špinata.
Nitko više ne jede sirovi špinat, sve se baca u smeće.
Riječ je o istom smrtonosnom soju E. coli
kao u slučaju s Jack in the Boxom.
Proizvođači su se jako bojali.
Ako se ovakvi incidenti budu ponavljali
i ako se ovaj problem ne riješi,
doći će do kraha industrije zelenog povrća u Kaliforniji.
Epidemija zbog špinata iz 2006. bila je ključan trenutak za industriju
jer smo tada prvi put shvatili
kako naša praksa utječe na ljude.
OPREZ: OSIGURANO PODRUČJE
ZABRANJEN PRISTUP LJUDIMA I ŽIVOTINJAMA
HVALA
Kako se uzročnici bolesti prenose?
Razmatra se više čimbenika.
Prvi je voda.
Drugi je blizina drugih aktivnosti.
Treći su higijenske navike
i način rukovanja strojevima i opremom na farmi.
Riječ je o tome da sektor samo površno rješava problem.
„Provest ćemo testove.
Svi će nositi mrežicu za kosu.”
Ali zapravo ne žele shvatiti da je najveći problem
to što se farme i tovilišta
nalaze u neposrednoj blizini polja zelenog povrća.
Koliko često vaši članovi testiraju vodu za navodnjavanje?
Iskreno, ne znam odgovor na to.
Voda za navodnjavanje mora se redovito testirati
da bi bila u skladu s našim standardima.
Članovi LGMA-a zaslužni su za neke hvalevrijedne mjere.
Ali nekako mi se čini
da žele izbjeći da vlada uvede propise koji im ne odgovaraju.
To možete izbjeći tako da kažete: „Uvest ćemo svoje propise.”
Ne znam što bi vlada napravila da mi nismo poduzeli mjere.
LGMA je pokrenut jer možemo djelovati puno brže od vlade.
Što mislite tko ovo mora popraviti?
Uzgajivači nemaju kontrolu nad aktivnostima stočara.
Stočari smatraju da ne odgovaraju za sigurnost proizvoda.
Nema dovoljno motivacije da ljudi izađu iz svojih okvira
i kažu: „Smislit ćemo način da cjepivima riješimo ovaj problem.
Prilagodit ćemo ishranu goveda da se smanji rizik od E. coli.”
Na moju veliku žalost to se ne događa.
Ljudi se razbolijevaju i to je tužno.
I uznemirujuće.
ODVJETNIK MIJENJA PREHRAMBENU INDUSTRIJU OD INCIDENTA S JACK IN THE BOXOM.
Prema mojem iskustvu u posljednjih 30 godina,
većina tvrtki ne želi da im pokucam na vrata.
DRUGA RUNDA BORBE: SALMONELA
Članovi LGMA-a nastoje postupati ispravno.
Ali mislim da ne poduzimaju baš sve što bi trebali.
Tvrtka Jack in the Box nije htjela da se dogodi incident s E. coli.
Ali ne bih je stavljao u isti koš
s tvrtkom Peanut Corporation of America.
Agencija za hranu savjetuje da se ne konzumiraju
proizvodi s maslacem od kikirikija.
Razboljelo se više od 500 osoba,
a najmanje ih je osam umrlo od zaraze salmonelom.
Radilo se golemoj epidemiji salmoneloze.
Istražuju se proizvodi od kikirikija
iz tvornice u Georgiji čiji je vlasnik Peanut Corporation of America.
Ta je tvrtka bila veliki proizvođač maslaca od kikirikija
te dobavljač paste i proizvoda od kikirikija
za stotine drugih proizvođača u SAD-u.
Keksi s maslacem od kikirikija.
- Molim? Nema šanse. - Kako ne.
Za tvrtku sam počeo raditi u srpnju 2006.
ZVIŽDAČ
Odmah sam naslutio da će stvari poći po zlu.
Prvo, zabrinjavalo me to što je krov prokišnjavao.
S vodom je u pogon ulazio i ptičji izmet,
a na taj način i razni potencijalni uzročnici bolesti.
Deratizator mi je skrenuo pozornost na problem s miševima.
Unutra ima štakora i još su živi.
IZVRŠNI DIREKTOR
Kad sam probleme iznio vlasniku Stewartu Parnellu
rekao mi je da šutim i da se ne brinem.
Imaju osiguranje u slučaju povlačenja proizvoda s tržišta.
Stewart Parnell
itekako je podcijenio pitanje sigurnosti hrane
kao direktor prehrambene tvrtke,
ali je i vrlo očito i bezobzirno pokazao
da ga nije briga.
Ovdje je još jedan živi štakor.
U konačnici, PCA je prema velikim tvrtkama
koje su od njega nabavljale proizvode
imao ugovornu obvezu da te proizvode testira prije otpreme.
Tim je tvrtkama trebao dostaviti dokument
odnosno potvrdu analize, kao dokaz da je proizvod testiran
i da vjerojatno ne sadržava uzročnike bolesti.
I gle čuda,
test koji su proveli bio je pozitivan na salmonelu.
No samo su ponavljali testove dok nisu dobili negativan rezultat.
POTVRĐENA SALMONELA
Odjednom su svi rezultati bili pozitivni.
Tad su počeli krivotvoriti potvrde i tvrditi da su nalazi negativni.
Voditeljica analize...
S razlogom je zovu Kraljicom korektora.
Kad ne bi dobili željene rezultate,
uzeli bi stare testove,
korektorom izbrisali datum i promijenili ga u noviji.
DATUM IZVJEŠĆA, DATUM PRIMITKA
Parnell je mailom javio voditeljici
da otpremi mlin za kikiriki.
Ona mu je odgovorila:
„Prvo moram isprati govna štakora i ostalu prljavštinu.”
Pernell je rekao: „Pa očisti ga i otpremi.”
Razmijenili su hrpu mailova.
GUBIMO HRPETINU NOVCA.
TI ĆE ME JEBENI TESTOVI I POTVRDE UNIŠTITI.
Dobivali su mailove iz uprave tvrtke.
„Test vam je pozitivan na salmonelu. Ma svejedno vi to otpremite.”
NE ŽELIM GUBITI KLIJENTE.
Pogoršava se epidemija salmoneloze čiji je uzrok maslac od kikirikija.
I ovo je povučeno.
Popis je dugačak, Campbelle. Ne mogu ni pročitati sve marke.
Povučeno je više od 3000, gotovo 4000 različitih proizvoda.
Evo još jedne palete. Mislim da je to šesta.
ZBOG EPIDEMIJE POVUČENO JE NAJVIŠE PROIZVODA U POVIJESTI SAD-A.
Javio sam se teksaškom uredu za poljoprivredu,
Agenciji za hranu.
Poslao sam na stotine mailova.
Raste broj povučenih proizvoda.
Nitko nije htio spriječiti taj pokolj.
Netko je morao reagirati.
Obratio se saveznoj vladi i rekao da je tvornica u vrlo lošem stanju.
Bijela kuća upozorava na uznemirujuću praksu tvornice
i planira strože propise o opskrbi hranom u SAD-u.
U najmanju ruku,
vlada treba djeci zajamčiti siguran maslac od kikirikija.
Sasha ga jede za ručak bar tri puta tjedno.
PODOBOR ZA INSPEKCIJE
G. Parnelle, g. Lightsey, prijeći ću na stvar.
U ovoj se posudi nalaze proizvodi koji sadržavaju vaše sastojke.
Pitam se,
biste li je sada otvorili i pojeli koji proizvod?
Predsjedniče i članovi Odbora, na savjet odvjetnika
odbijam odgovoriti na to pitanje
u skladu s pravom u okviru Ustava SAD-a.
Možete ići.
EPIDEMIJA SALMONELOZE
Proizvođači hrane katkad zaborave da ustvari proizvode hranu.
Ona im postaje roba.
Uopće ne razmišljaju
o tome da će njihovi proizvodi završiti u nečijim ustima i želucu.
Moj je otac bio odlikovani ratni veteran.
Za hrabrost je dobio tri ljubičasta srca.
Posljednju je bitku vodio
kad je pojeo PCA-ev maslac od kikirikija.
Nakon druženja i razgovora sa žrtvama shvatite da to neće preboljeti.
Nije to uobičajena tuga,
kad vam voljena osoba umre zbog krekera s maslacem od kikirikija.
Osjećamo se prevareno. Mama bi trebala biti živa.
Agencija za hranu i Ministarstvo pravosuđa
podigli su optužnicu protiv Parnella i njegovih suradnika
jer su svjesno u trgovine otpremali proizvode kontaminirane salmonelom.
Stewart Parnell jučer je osuđen na 28 godina zatvora.
Umrlo je osam ljudi. Što želite poručiti obiteljima?
Ni danas ga to ne muči jer i dalje ulaže žalbe.
U redu mu je ubijati ljude.
Žao mi je. Meni je to ubojstvo.
Znao je za salmonelu u proizvodima.
Stewarte, zašto ste ih otpremali znajući da biste mogli ubiti ljude?
Objasnite to obiteljima.
Kazneni progon prikladna je mjera za vrlo loše glumce, poput Parnella,
koji svjesno prodaju kontaminirane proizvode,
ili za Jacka DeCostera, Kralja jaja.
Jaja se povlače u cijeloj zemlji zbog stotina zaraženih salmonelom.
Brojke bi svakoga uzdrmale.
Povučeno je više od 500 milijuna jaja
sa samo dviju farmi u Iowi
kojima upravlja i čiji je vlasnik Austin Jack DeCoster.
Poduzetnik Jack DeCoster
već se 50 godina bavi poljoprivrednom industrijom.
U više navrata na različitim mjestima
vodio je prljave farme.
SNIMLJENO U TAJNOJ ISTRAZI
Znao je da se proizvodnja odvija
u vrlo nehigijenskim uvjetima
u kojima lako može doći do kontaminacije jaja.
U jednoj tvornici pronađena hrpa gnoja od 2,5 metra.
Hrpa gnoja koji curi!
Zbog toga je oboljelo 56 000 Amerikanaca.
Kako je moguće da nakon toliko vremena
DeCoster opet povlači jaja u vrijednosti od pola milijarde dolara?
POVLAČENJE JAJA ZBOG SALMONELE
PODODBOR ZA INSPEKCIJE
Pitanje nije jednostavno, tako da...
Izvlačio se desetljećima.
Ali napokon je osuđen na kraću zatvorsku kaznu.
TRI MJESECA ZATVORA
Nikad nećemo stati na kraj pokvarenim igračima
kojima je zarada važnija od morala.
Imamo zakone.
Imamo regulatorna tijela i agencije,
a ovakve se stvari i danas događaju.
Ajme.
Hajde.
Nakon zaraze jajima iz okruga Wright,
u emisiji Larry King Live govorio sam o bolestima koje se prenose hranom.
Na kraju priloga rekao sam:
„Nabavit ću kokoši.” Ali nisam mislio ozbiljno.
Kad sam došao kući, kći je rekla: „Dakle, imat ćemo kokoši.”
I sad imamo kokoši.
Ona je otišla studirati, a mi još imamo kokoši.
Sve više ljudi obolijeva od salmoneloze.
- Epidemija. - Salmoneloza.
- Velika epidemija.
Više od 100 ljudi završilo je u bolnici.
- Tristo slučajeva. - Zarazilo se 278 osoba.
S dvije godina provela sam 11 dana u bolnici u New Havenu.
Roditelji me nisu smjeli posjećivati jer sam bila u izolaciji.
Preživjela sam salmonelozu.
I ta bolest
zaista ubija
PREMA CDC-U
OD SALMONELOZE GODIŠNJE OBOLI 1,35 MILIJUNA LJUDI,
NJIH 25 000 ZAVRŠI U BOLNICI, A 420 UMRE.
Kod trovanja hranom najčešće ćete završiti u bolnici
zbog salmonele i bakterije roda Campylobacter.
Prema epidemiološkim podacima hrana koja je izvor tih bakterija
najčešće su kokoši.
Da bi se što više suzbile bolesti koje se prenose hranom,
treba krenuti od kokoši.
Četiri tvrtke čine više od polovice tog tržišta.
To je vrlo povezana industrija.
One imaju veliku kontrolu nad našom hranom.
Na samom vrhu lanca
nalaze se dva uzgajivača koja potpuno kontroliraju opskrbu,
odnosno osiguravaju jaja.
Njihovo je poslovanje obavijeno tajnom.
Šutljivi su, a potrošači ne kupuju izravno od njih.
Ne zna se što točno poduzimaju
kako se putem jaja ne bi širile bolesti.
PERDUE NAS JE UVEO U SVOJ PROIZVODNI POGON
I POKAZAO NAM PROTOKOLE ZA SIGURNOST HRANE.
Perdue vodi računa o sigurnosti hrane.
Smatram da smo specifični...
VIŠI UPRAVITELJ ZA SIGURNOST HRANE
...jer smo prestali koristiti antibiotike.
Večeras dolazi do velike promjene za vašim stolovima.
Perdue, uzgajivač pilića, prestaje koristiti većinu antibiotika
za svoje proizvode.
BOLJI PROIZVODI BEZ ANTIBIOTIKA
Za to smo morali promijeniti način uzgoja.
VALIONICA U HURLOCKU, MARYLAND
Perdue uzgaja više od 12 milijuna pilića tjedno.
Kad stignu jaja,
moramo ih što prije unijeti u valionicu.
Obavezno moraju biti na čistom.
Zamolili smo uzgajivače
da prljavija jaja stave na dno.
Imamo poseban mehanizam.
Uzimamo bris s više jaja i tako odmah saznamo
koliko je organskog i drugog materijala na površini jaja.
Srednji rezultat, 770.
Nije izrazito prljavo, ali nije ni sasvim čisto.
To ne znači da je prisutna salmonela, ali postoji mogućnost kontaminacije.
Iz embrioniranog ili oplođenog jaja za 21 dan izlegnu se pilići.
Pile se polako probija.
Malo se odmori, pa se opet probija.
Kad se pilići izlegnu u valionici,
maksimalno ih očistimo, pa premještamo na farmu.
FARMA U GREENWOODU, DELAWARE
Sad su stari jedan dan.
Kad se izlegnu, dovedemo ih u kokošinjac.
Ovdje ostaju 45 dana.
Ovi su pilići stari oko dva tjedna.
Pratimo određene oblike salmonele.
Za to koristimo tehniku uzorkovanja s pomoću navlaka za čizme.
Preko čizama navučemo navlaku natopljenu obranim mlijekom,
pa hodamo kokošinjcem i prikupljamo uzorke pilećeg izmeta.
Moramo ih što više prikupiti.
S navlake uzmemo više od 100 uzoraka pilećeg izmeta.
Oni će se testirati na salmonelu.
PROIZVODNI POGON U MILFORDU, DELAWARE
Ovo su prsa bez kostiju i kože.
Stižu na traku nakon što se skine kost.
Zatim ulaze ovamo na ispiranje.
Peroctena kiselina održat će meso čistim
od ovog procesa sve do pakiranja.
Kad bi ovamo dospjelo pile zaraženo salmonelom,
ispralo bi se i ne bi bilo problema.
U američkom sustavu sigurnosti hrane velik je nedostatak
to što se ne nadziru postupci na farmama.
Njima se ne može pristupiti.
Problematična je činjenica da se salmonela često otkrije na farmi
ili u valionici.
Propisi Ministarstva poljoprivrede primjenjuju se tek na postupke klanja.
Prva klapa.
Za početak, recite nam čime se bavite.
Inspektorica sam za sigurnost potrošača u Ministarstvu,
za kokoši.
INSPEKTORICA NAS JE ZAMOLILA DA NE ODAMO NJEZIN IDENTITET
ZBOG STRAHA OD ODMAZDE.
Dnevno nam kroz ruke prođe više od 300 000 pilića.
Pregledamo 175 pilića u minuti i sve se odvija vrlo brzo.
Na kraju svake trake nalazi se jedan inspektor
i katkad mu mnogo toga promakne.
U nekim pogonima u kojima sam radila piletina nije bila sigurna za otpremu.
Mislim da bi neke naše priče zaista šokirale potrošače.
Viđala sam radnike u pogonu
kako u hladnjak bacaju piletinu s vidljivim tragovima izmeta.
Viđala sam inspektore kako spavaju za trakom
dok proizvodi prolaze kraj njih.
Viđala sam zaposlenike koji ne peru ruke nakon zahoda.
Nekima bi ispadali noževi, ali ih nakon toga ne bi oprali,
već bi ih samo nastavili koristiti.
Radnici moraju ispuniti kvotu.
Došli su onamo zaraditi novac
i nije ih uopće briga u kakvom će se stanju piletina otpremiti.
Inspekcijski sustav Ministarstva vraća nas na početak 20. stoljeća
i Sinclairov roman The Jungle.
Štivo nije baš ugodno.
Radi se o prljavim uvjetima i nemaru pri rukovanju mesom.
Čitatelji su se zabrinuli i uznemirili.
Nečuveno!
Propisima o inspekciji mesa nastoje se riješiti problemi
koje je Roosevelt 1906. zatekao u pogonima za pakiranje mesa u Chicagu.
U pogone su stizale zaražene životinje
i u sustav je ulazilo kontaminirano meso.
INSPEKCIJA VLADE
Kad je taj inspekcijski sustav osmišljen,
nije se mnogo znalo o virusima i bakterijama.
Svaka životinja mora se pregledati.
Mora biti zdrava, inače se smatra kontaminiranom.
Njihovi postupci nisu imali veze s bakterijama.
Bakterije ne vidimo.
One nisu vidljive golim okom.
OPREZ: KORISTI SE CO2
Za trakom sjede stotine, tisuće inspektora za perad
i gledaju životinje da bi se udovoljilo zakonu
prema kojem inspektor mora pregledati svaku životinju u pogonu.
To uopće ne pridonosi sigurnosti hrane. Samo se troše stotine milijuna dolara.
Više je razloga zbog kojih se ne slažem s time.
Inspektori pregledavaju proizvod.
Dužni su to činiti u skladu sa zakonom.
Pregledavaju dokumente tvrtki
i provjeravaju postupaju li one u skladu s propisima.
Također, uzimaju uzorke i testiraju proizvode.
Obradimo milijune životinja mjesečno.
U pogonu testiramo šest uzoraka cijele životinje
i pet uzoraka različitih dijelova životinje.
To je sve što Ministarstvo poduzima.
SLOBODNI UZGOJ, FILETI PRSA S REBARCIMA
Na pakiranju piše da je proizvod pregledalo Ministarstvo,
ali to ništa ne znači. To na njima mora pisati.
Ja bome ne bih pojela ništa iz tih pogona.
Kad u kuhinju unesete sirovu perad, preuzimate velik rizik.
Problem je u tome što i oprezna osoba poput mene...
Ja sam mikrobiolog. Proučavam uzročnike bolesti.
Kad unesem pakiranje u kuću,
teško mi je izbjeći kontaminaciju.
Čim otvorim pakiranje, omot bacam u otpad.
KONTAMINACIJA 1
Kantu otvaram nogom.
Piletinu odmah stavljam u vruće ulje da se ispeče.
KONTAMINACIJA 2
KONTAMINACIJA 3
Bacim ostatak pakiranja...
KONTAMINACIJA 4
...ali dotaknem kantu.
KONTAMINACIJA 5
KONTAMINACIJA 6
Odem oprati ruke. Odvrnem slavinu i kontaminiram je.
Istisnem sapun i kontaminiram ga.
Vrlo temeljito operem ruke,
isperem ih, zatvorim slavinu,
opet kontaminiram ruke i odem raditi salatu.
KONTAMINACIJA 10 I 11
Koliko god pazio, bakterije će se proširiti.
Kad se salmonela osuši, ostaje na površinama mjesecima.
Ako je unesete u organizam, možete se razboljeti.
Kada u kuhinju unosite sirovu perad,
unosite biološki opasnu tvar u svoj dom.
Tako je i tretirajte.
Kad salmonela uđe u organizam,
neki su sojevi otporni na više različitih antibiotika.
Zato je veća vjerojatnost da liječenje neće uspjeti.
Bakterije će se dalje razmnožavati u krvi.
Nažalost, ljudi od toga umiru.
TVORCI DOKUMENTARCA ODNIJELI SU PET PAKETA PILETINE
U LABORATORIJ NA TESTIRANJE.
SEATTLE, WASHINGTON
Hranu testiramo na sljedeći način.
Dobili smo pet uzoraka za testiranje.
DIREKTOR LABORATORIJA
Riječ je o piletini iz lokalne trgovine.
Rezultate ćemo dobiti za sat vremena.
Pozitivne ili negativne.
Prvog dana snimanja otišli smo u laboratorij za sigurnost hrane.
Dali smo testirati pet robnih marki sirove piletine.
Rekli su nam da je uzorak premalen da bismo dobili pozitivne rezultate.
Jedan je bio pozitivan, i to Perdue.
Što biste vi rekli na to?
Pa, ne bi bilo pošteno suditi prema jednom komadu piletine.
Opet bih istaknuo da mi testiramo stotine životinja
kako bismo znali na čemu smo.
Također, zanima me o kojem je soju salmonele riječ.
- Kao što sam rekao... -Infantis.
Da. Kao što sam rekao, nije pošteno suditi prema jednom komadu.
Koliki bi trebao biti pošten uzorak?
Sto pedeset komada u relativno kratkom vremenu.
Dakle, testirat ćete 150 komada piletine
četiriju domaćih proizvođača u razdoblju od pet tjedana.
EVIDENCIJSKI LIST
Bliži se kraj, testirali ste gotovo...
Testirali smo oko 60 % uzorka
ako donesete 150 komada.
Odlično. Kad kupujem piletinu u trgovini, mogu li je smatrati sigurnom?
Kad kupujete perad u bilo kojoj trgovini u ovoj zemlji,
neovisno o tome tko je proizvodi,
trebali biste pretpostaviti
da sadržava uzročnike bolesti kao što su salmonela i kampilobakter.
Zapravo,
dopušteno je prodavati piletinu koja sadržava salmonelu.
To nije kontaminant.
U redu je svjesno prodavati piletinu koja sadržava salmonelu i kampilobakter.
Poznat je jedan slučaj u kojem su vlada i proizvođači rekli
da je dužnost kućanice zaštititi obitelj.
SIGURNA KUHINJA
U konačnici,
sudovi su presudili da se salmonela ne može smatrati kontaminantom
jer kućanice znaju kako se priprema piletina.
Zna li spremati Timova omiljena jela onako kako mu ih je spremala majka?
Stoga, ne predstavlja opasnost za ljudsko zdravlje.
Zapamtite, sigurna se kuhinja isplati.
Taj grozni slučaj zadao je smrtonosni udarac
propisima o salmoneli u SAD-u
i zbog njega je stradalo mnogo ljudi.
Ministarstvo poljoprivrede diglo je ruke i reklo:
„Salmonela je uobičajena pojava u sirovoj piletini.
Ne želite se otrovati? Ispecite meso.”
To pokušavamo promijeniti.
Potrošači ne smiju snositi teret.
Zato smo podnijeli zahtjev Ministarstvu.
BILL MARLER ZATRAŽIO JE OD MINISTARSTVA
DA ZABRANI 31 SOJ SALMONELE U HRANI.
Dobro došli. Jako mi je drago što smo se ovako sastali.
Iznimno cijenim sav vaš rad u ovom području.
Bille, znam da ste podnijeli zahtjeve na koje čekate odgovor.
Sarah, vi također.
CENTAR ZA ZNANOST
Recite mi koje su novosti.
Podnio sam opsežan zahtjev u kojem tražim
da se kontaminantom smatra svaki soj salmonele koji uzrokuje bolest.
Da se povuče crta i kaže:
„Hrana ne smije sadržavati klice od kojih se dijete razboli ili umre.”
Znanstvenici nas podržavaju.
Uzročnici bolesti iskorištavaju rupe u našem postojećem sustavu.
Da.
Zajednički je cilj našeg rada
modernizirati postojeći zastarjeli sustav.
To je i svrha ovog razgovora.
Sarah, spomenuli ste rupe.
Sa zakonodavnog gledišta,
koje su to točno rupe koje moramo popuniti?
Nemamo vladinu agenciju
koja bi analizirala sigurnosne rizike na farmama.
Donose se propisi o bolestima zbog kojih obolijevaju životinje,
ali ne vodi se računa o bolestima zbog kojih obolijevaju ljudi.
Ako nešto izaziva bolesti...
nužni su propisi.
Možemo ih donijeti, ali ne moramo nikome napominjati
koliko je moćan taj lobi.
- Da. - Istina.
Morate znati s čime se borite.
U ovom trenutku lobisti za hranu moćniji su od potrošača.
To je izrazito političko pitanje.
Prema mom mišljenju, to je jedno vrlo opasno pitanje.
Proizvođači hrane preziru propise.
Skupo plaćaju lobistima da lobiraju u saveznoj vladi
kako bi regulatorni nadzor bio izrazito ograničen.
Predsjednice, članovi odbora, danas mnogo toga utječe na uzgoj pilića.
VIJEĆE ZA UZGOJ PILIĆA TROŠKOVI LOBIRANJA 2021: 420 000 DOLARA
Pred Kongresom govore: „Znamo da razmatrate zakon
i želite uvesti stroge sigurnosne propise.”
INSTITUT ZA MESO: 245 000 DOLARA
Riječima Henryja Forda: „Ne tražite krivca, nego rješenje.”
UDRUGA ZA GOVEDINU: 245 000
Čim nešto predložimo,
jave se razne skupine iz industrije i krenu iznositi svoje priče
o velikom opterećenju za proizvođače,
povećanju cijena mesa,
mogućim otkazima, prebacivanju odgovornosti na potrošače.
Sve su te argumente iznijeli
- i kad je E. coli O157: - H7 uvrštena na popis kontaminanata.
Kao da će svijet propasti, a nije.
PODTAJNICA MINISTARSTVA
Bila sam podtajnica za sigurnost hrane.
To je najviša takva funkcija u SAD-u.
Znanstvenica sam, a ne političarka. Cilj mi je bio sigurna opskrba hranom.
Problemi se počinju rješavati tek kad se zanemare politički interesi.
Prikupljate podatke, pronalazite odgovore
i na kraju pronađete rješenje.
Naravno, propisi su važni. Ne tvrdim da nisu.
No bolje je da se dogovorimo prije nego što moramo donijeti propise.
Kad vas je predsjednik Trump imenovao,
lobist iz udruge za govedinu rekao je da je to odlično za industriju.
Zašto su se baš vama toliko veselili?
Jer sam znanstvenica. Odlučujem na temelju znanstvenih podataka.
Nisu se veselili zato što je vaša istraživanja
godinama financirala baš ta udruga?
Ne. Mislim, nisu.
Voljela bih da je to bio moj novac.
Ali nije. Sveučilište je...
Novac je dodijeljen sveučilištu za potrebe istraživanja.
Istraživačke programe financiramo donacijama stočara,
instituta za meso i raznih drugih organizacija.
Tvrdite da nema sukoba interesa
u tome što donosite propise za industriju koja vas financira?
To nužno ne mijenja moj pogled na industriju.
Znam gdje se javljaju uzročnici bolesti i kako ih je moguće kontrolirati.
Poznajem razne aspekte industrije.
Zato sam bila prava osoba za taj položaj.
Je li vaše imenovanje bilo dobro i za potrošače koji žele sigurnu hranu?
Da. Snažno se zalažem za potrošače.
IZNOSI ZA ISTRAŽIVANJA DR. BRASHEARS:
UDRUGA ZA JAJA: 53 157 DOLARA, INSTITUT ZA MESO: 608 253 DOLARA
UDRUGA ZA GOVEDINU: 3 691 024 DOLARA
Ne radi se samo o Mindy Brashears.
Radi se o svim članovima vlade.
Upuštaju se u ovo izrazito političko područje,
a čini se da ne mare previše za probleme ljudi.
Jeste li donijeli odluku o Marlerovu zahtjevu?
Ne, nismo.
Zahtjeve razmatramo i ocjenjujemo
u kontekstu opsežnije inicijative o salmoneli.
Cilj je svakog od tih zahtjeva osigurati
učinkovitije suzbijanje sojeva salmonele od kojih se ljudi razbolijevaju.
I mi imamo potpuno isti cilj.
Kad je Mike Taylor proglasio - E. coli O157: - H7 kontaminantom,
imao je ovlasti za to.
Ne postoji razlog
da Sandy Eskin sada to ne napravi u okviru svojih ovlasti.
- Ima ovlasti za to? - Naravno.
Ima ovlasti proglasiti salmonelu u piletini kontaminantom.
Zašto onda ne želi?
Jer bi proizvođači,
da se prikladno izrazim,
počeli vrlo glasno kokodakati.
Proizvođači se nisu držali svojeg dijela dogovora.
U Europi možete kupiti pakiranja s oznakom „ne sadržava uzročnike bolesti”.
U SAD-u to ne možete.
Na farmama
prioritet je suzbiti sojeve salmonele od kojih ljudi obolijevaju.
Kokoši se cijepe protiv salmoneloze.
Katkad se pobiju jata koja su zaražena salmonelom,
i to prije nego što dođu u klaonice.
Jer kad stignu u klaonice, više nema pomoći.
U RAZDOBLJU OD PET GODINA
EUROPA JE UPOLA SMANJILA STOPE SALMONELOZE.
Nije stvar u tome da se ništa ne može poduzeti.
Može se, ali za to nema političke volje.
Ako uzmemo slučaj Stephanie Ingberg,
sasvim je jasno da ne činimo dovoljno.
Ni vlada ni proizvođači ne čine dovoljno.
Tog jutra rekli su nam da Stephanie neće još dugo izdržati.
No bila je još živa i ipak smo se nadali.
Bila je u komi. Nije nas čula.
Nije se znalo zašto se ne budi.
Mislim da smo zato pomislili na oštećenje mozga.
Nije se budila.
Došao je svećenik i pomolio se.
Dok se molio, oči su joj se blago otvorile.
To je bio prvi znak buđenja.
Da.
Sjećam se trenutka kad sam se probudila.
Svi su stajali oko mene i bili vrlo emotivni.
PREŽIVJELA E. COLI
Pitala sam se što se događa, zašto su svi tako tužni.
Rekli su da sam zaražena sojem E. coli.
Dobro.
Boli li te ovo?
- Ne. - Ne.
Od toga možete dobiti HUS, smrtonosnu bolest bubrega.
Ja sam je dobila.
Takvo stanje u tijelu nalik je eksploziji nuklearne bombe.
Pogađa svaki organ,
a vi onda morate sastaviti dijelove.
Dobro, a sad lijeva strana.
Dugo je trebalo da mi se vrati snaga.
Je li sad bolje?
Bila sam u komi, pa se najgorih stvari ne sjećam,
ali znam da su obitelj i liječnici mislili da se neću izvući.
Bilo im je teško.
I meni je teško što su sve to morali proživjeti.
Ali...
Da.
Kontroliraj pokret. Ja ću ti paziti na koljena.
Dugo sam išla na fizioterapiju, stalno sam morala na dijalizu.
Pregledi su bili svaki dan.
Mama mjesecima nije radila jer me svaki dan morala voziti
na dva, tri liječnička pregleda.
Imala sam neke ciljeve koji su me motivirali
U svibnju mi je bila promocija.
Dotad sam htjela biti na nogama.
To je bio glavni cilj jer nisam mogla hodati.
Plačem, ali sve sam ciljeve ostvarila.
Išla sam na maturalnu večer, na promociji sam hodala...
Imala sam sreće što sam sve to mogla,
s obzirom na situaciju.
I dalje su prisutni proteini u urinu.
To nažalost nije normalno.
Zato ćeš uzimati lijek Lisinopril.
Nažalost,
prošle su četiri godine. Mislim da se stanje neće popraviti.
Malo se brinem zbog budućnosti
i zdravlja bubrega, ali nastojim ne misliti o tome.
Svaki dan uzimam lijek kako bi bubrezi bolje filtrirali tvari.
Nefrolog je rekao da ću možda morati na transplantaciju bubrega.
Možda ću doživotno ići na dijalizu.
To nitko ne želi čuti.
ANATOMIJA I FIZIOLOGIJA
Neki ljudi ignoriraju bolesti povezane s hranom.
Ako me boli trbuh,
otići ću više puta na zahod i sve će biti u redu.
Ali stvari su mnogo složenije.
Može nastupiti koma, oštećenja mozga i bubrega.
Svakako to treba shvatiti ozbiljno.
Ja sam pojela salatu,
a sad imam trajne posljedice za zdravlje.
Da moramo izraditi popis najrizičnijih namirnica,
zelena salata našla bi se pri samom vrhu.
Jedete li vi zelenu salatu?
Ne.
Jedete li salatu?
Uglavnom izbjegavam zelenu salatu.
Mislim na to svaki put kad je pojedem.
Pa, tu i tamo se kockam.
Koju hranu potpuno izbjegavate?
BILLOVA SUPRUGA
Ne kupujemo zapakiranu salatu.
Da.
Klonimo se zelene salate,
pogotovo iz Yume ili Salinasa.
DOLINA SALINAS, DOMAĆI IZVOR HRANE
Je li LGMA uspio spriječiti zaraze povezane sa zelenim povrćem?
LGMA znatno je pridonio ovoj industriji.
Postoje li studije o tome da se sigurnost poboljšala
nakon pokretanja LGMA-a?
Ne znam.
Ali sa sigurnošću tvrdite da ste spriječili neke epidemije...
Svakako.
Navest ću nekoliko stvari koje su se dogodile u zadnjih pet godina.
Rujan 2017., osam oboljelih zbog špinata.
Studeni 2017., 67 oboljelih, zbog zelenog povrća nepoznatog podrijetla.
U ožujku iduće godine 248 oboljelih, petero mrtvih.
Travanj 2018., deset osoba.
Listopad 2018., tri epidemije zbog zelenog povrća različitog podrijetla.
Studeni, ista situacija, 167 oboljelih.
Studeni 2019., dvije nove epidemije.
Listopad 2020., 40 oboljelih.
Rezultati nisu sjajni, zar ne?
Imamo se čime ponositi.
Naravno, svi su ti događaji tragični i utjecali su na potrošače.
Ali zaista vjerujem
da smo u okviru LGMA-a ostvarili napredak i dali doprinos ovom sektoru.
Istražujući incidente sa salatom, odmah sam primijetila
da savezna vlada zaista ne čini mnogo kako bi spriječila zaraze.
Odgovornost godinama snose poduzeća.
Ona preuzimaju odgovornost, a to ne funkcionira.
Moramo završiti.
Kad govorimo o ovoj temi, što želite poručiti gledateljima?
Poručujem im da je naša opskrba hranom među najsigurnijima u svijetu.
Zajedno ćemo stvoriti
još sigurniji, digitaliziraniji, transparentniji i održiviji sustav
za dobrobit potrošača, proizvođača i planeta.
Koliko sam samo puta od zakonodavaca, direktora, čelnika
čuo da imamo najsigurniju opskrbu hranom u svijetu.
No čini se da smo zapeli u začaranom krugu neuspjeha,
epidemija, povlačenja proizvoda, bolesti i smrtnih slučajeva.
Kad od političara čujem da imamo najsigurniju opskrbu hranom,
prasnem u smijeh. Nemamo najsigurniju opskrbu.
Nemamo kontrolu nad uzročnicima bolesti.
Živimo u SAD-u. Očekujemo bolje.
Sigurnost opskrbe hranom redovito nas vrlo razočara.
TVORCI DOKUMENTARCA TESTIRALI SU JOŠ 150 UZORAKA SIROVE PILETINE.
POZITIVAN TEST NA SALMONELU IMALO JE 17 % UZORAKA.
POZITIVNO JE BILO 29 % UZORAKA MARKE PERDUE.
PERDUE SMATRA
DA SU REZULTATI TESTIRANJA U SKLADU S PROSJEKOM.
TVRDE DA ODLUČNO NASTOJE SMANJITI PREVALENCIJU SALMONELE U PROIZVODIMA.
MINISTARSTVO POLJOPRIVREDE
Vlada trenutačno ne čini dovoljno da zaštiti potrošače.
AGENCIJA ZA LIJEKOVE I HRANU
Potrošači tada često sami snose teret,
pa kod kuće moraju poduzeti nužne mjere.
Na popisu hrane koju izbjegavam prvo mjesto zauzima dinja.
Izvana se ne može dobro očistiti, a kad je zarežete, prekasno je.
Dinja se ne prokuhava.
Na drugom su mjestu klice.
Svake druge godine zbog njih izbije velika epidemija
jer se nikako ne mogu očistiti.
Na trećem je mjestu zapakirana salata.
Tu spadaju razne mješavine salate.
Ne možete znati koliko je glavica za njih iskorišteno.
Ne znate ni potječu li s istog mjesta.
Sve epidemije kojima sam svjedočio uzrokovali su proizvodi
koji su se triput prali, pakirali i prevozili po cijeloj zemlji.
Radije kupite cijelu glavicu i sami je operite,
u provjerenom okruženju.
ŠUNKA ILI KOBASICA
Kad smo danas naručivali hranu, izbjegavala sam jela sa zvjezdicom,
odnosno s napomenom da sirovo meso može biti opasno.
Posluživali su i sirovu ribu.
Nisam je htjela jesti.
Sami morate odlučiti. Volite li sirove kamenice
toliko da ste spremni preuzeti rizike koje one sa sobom nose?
Ne želim biti kao ljudi koji ostanu bez noge
zbog jednog noćnog izlaska.
Da.
Hvala vam.
Hvala.
HAMBURGERI
Što ćete vi jesti?
Ja ću hamburger pečen na temperaturi od 68 °C.
I pomfrit.
To je sve.
Dobro. Može.
Kad u restoranu naručujete hamburger,
napomenite temperaturu pečenja.
Pojmovi srednje, slabo i jače pečeno vrlo su subjektivni.
Boja soka iz mesa nije dobar pokazatelj.
Ako u restoranu kažu da nemaju termometar,
naručite nešto drugo.
Kad sam se ovime počeo baviti, mislio sam:
„Tužit ću hrpu ljudi i uzeti im novac, pa će promijeniti ponašanje.”
Nedavno sam navršio 64 godine.
Smatram da nisam postigao ono čemu sam se nadao.
Tako da...
Iskreno, stvarno sam mislio da,
kad dođem u ove godine...
Mislio sam da se ovo više neće događati.
Ali događa se. I to stalno.
NA MARLEROV ZAHTJEV MINISTARSTVO JE ODLUČILO
DA NEKI KOKOŠJI PROIZVODI NE SMIJU SADRŽAVATI SALMONELU.
NO U VEĆINI JE PROIZVODA JOŠ DOPUŠTENA.
Kada mi je sin umro, mislio sam
da će ovaj problem riješiti vlada svojim zakonima i propisima,
ili pak znanost i tehnologija.
Kad je riječ o sigurnosti hrane, nismo trebali zapeti u 1993.
PROFESOR DETWILER I DALJE UČI BUDUĆE ČELNIKE INDUSTRIJE
O SIGURNOSTI HRANE.
Zakonodavci mogu pripremiti teren
i izraditi okvir kojim se promiče ispravno postupanje.
SARAH SORSCHER PRIPREMA ZAKON
KOJIM ĆE SE MINISTARSTVU DATI VEĆE OVLASTI NA FARMAMA.
Ako ljudi budu dovoljno glasni,
pritisnu zakonodavce
i daju im do znanja da ovo nije prihvatljivo,
mislim da će zakonodavci zaista djelovati
u njihovo ime.
ROSA DELAURO I DALJE SE BORI ZA SIGURNOST HRANE U KONGRESU.
Mislim da se moramo nastaviti boriti.
Štošta se još ovdje može napraviti.
Tako da, idem se primiti posla.
Prijevod titlova: Martina Grujić